CELEX: 52015PC0410
Language: hr
Date: 2015-08-28
Title: Prijedlog ODLUKE VIJEĆA o mogućem premještaju sjedišta ICCO-a iz Londona u Abidjan

EUROPSKA KOMISIJA
            Bruxelles, 28.8.2015.
            COM(2015) 410 final
            2015/0183(NLE)
            Prijedlog
            ODLUKE VIJEĆA
            o mogućem premještaju sjedišta ICCO-a iz Londona u Abidjan
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Vijeće Međunarodne organizacije za kakao (ICCO) u svibnju 2002. odlučilo je premjestiti svoje sjedište iz Londona u Abidjan u Côte d'Ivoireu s učinkom od 1. siječnja 2003. Zbog situacije u Côte d'Ivoireu u pogledu sigurnosti provedba premještaja u Abidjan odgođena je nekoliko puta, a posljednji put u ožujku 2012. kada je Vijeće ICCO-a odlučilo donijeti konačnu odluku na sjednici u rujnu 2015.
               
               
                  S obzirom na trenutačnu odluku Europska unija donijet će stajalište koje će zauzeti na 92. redovnoj sjednici Vijeća ICCO-a u rujnu 2015. (ili bilo kojoj izvanrednoj sjednici nakon rujna do kraja 2015.) u pogledu premještaja sjedišta ICCO-a iz Londona u Abidjan.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               
                  Europska unija odobrila je u ime Unije Međunarodni sporazum o kakau Odlukom Vijeća 2012/189/EU od 26. ožujka 2012. (SL L 102, 12.4.2012., str. 1.). 
               
               
                  Europska unija donijela je stajalište koje je zauzela na 85. sjednici Vijeća ICCO-a (ožujak 2012.). u pogledu premještaja sjedišta ICCO-a u Abidjan zaključkom Vijeća od 13. ožujka 2012.
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Savjetovanja s dionicima
            
            
               
                  O sadržaju ove odluke raspravljalo se na nizu sastanaka radne skupine Vijeća za sirovine u 2015.
               
            
            
               •Procjena učinka
            
            
               
                  Od 2002. nijedna zemlja osim Côte d'Ivoirea nije ponudila da postane zemlja domaćin sjedišta ICCO-a. Budući da je Côte d'Ivoire najveći proizvođač kakaa, premještaj sjedišta ICCO-a iz Londona u Abidjan primjeren je ako je moguć s obzirom na lokalne uvjete.
               
            
            
               4.UTJECAJ NA PRORAČUN
            
            
               
                  Côte d'Ivoire naznačio je da će snositi troškove potrebne za premještaj, koji su procijenjeni na 1 949 944 GBP.
               
               
                  Godišnji administrativni proračun ICCO-a nakon premještaja u Abidjan bio bi otprilike usporediv s proračunom iz Londona.
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
         
         
            
               
                  Odluka o premještaju sjedišta ICCO-a iz Londona u Abidjan treba se donijeti u rujnu 2015. ili najkasnije do kraja 2015.
               
               
                  Sam premještaj treba se provesti u rujnu 2016., a najkasnije u ožujku 2017.
               
            
            
               2015/0183 (NLE)
            
            
               Prijedlog
            
            
               ODLUKE VIJEĆA
            
            
               o mogućem premještaju sjedišta ICCO-a iz Londona u Abidjan
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)EU je stranka Međunarodnog sporazuma o kakau iz 2010. i članica Međunarodne organizacije za kakao (ICCO).
            
            
               (2)ICCO bi trebao donijeti odluku o premještaju svojeg sjedišta iz Londona u Abidjan na 92. redovnoj sjednici Vijeća ICCO-a u rujnu 2015.,
            
            
               DONIJELO JE OVU ODLUKU: 
            
            
               Članak 1.
            
            
               Stajalište Europske unije za 92. redovnu sjednicu Vijeća ICCO-a (21. – 25. rujna 2015.) o sjedištu Međunarodne organizacije za kakao sljedeće je:
            
            
               Pod uvjetom da se do 92. redovne sjednice Vijeća ICCO-a u rujnu 2015. ili do bilo koje buduće izvanredne sjednice tog Vijeća do kraja 2015. zadovolje sljedeći uvjeti:
            
            
               da je razina sigurnosti u Côte d'Ivoireu u skladu sa sustavom UN-a broj dva ili bolja,
            
            
               da su potpisani ili razmijenjeni ažurirani sporazum o sjedištu, Memorandum o razumijevanju ili jednakovrijedna razmjena pisama između ICCO-a i Côte d'Ivoirea u kojima su određene uzajamne obveze i odgovornosti u pogledu premještaja,
            
            
               da je odobrena odluka Vijeća ICCO-a o podjeli troškova premještaja (1 949 944 GBP koje će platiti Côte d'Ivoire) i odgovornosti između Côte d'Ivoirea i ICCO-a te o načinima i rokovima za plaćanje troškova premještaja, uzimajući u obzir da bi Côte d'Ivoire trebao platiti ICCO-u 100 % procijenjenih troškova premještaja do ožujka 2016.),
            
            
               da je odobrena odluka Vijeća ICCO-a o uspostavi rokova za premještaj,
            
         
         
            
               da je odobrena odluka Vijeća ICCO-a o mogućoj izgradnji ureda ICCO-a deset godina nakon premještaja u Abidjan, uključujući odgovarajuće načine financiranja (na primjer akumulirani doprinosi članova ICCO-a za tu proračunsku stavku tijekom sljedećih deset godina),
            
            
               treba provesti premještaj u Abidjan.
            
            
               EU neće podržati odgađanje ove odluke nakon 2015.
            
            
               Ako se donese odluka o premještaju sjedišta ICCO-a u Abidjan, EU će poduprijeti izbor kandidata za izvršnog direktora iz zemalja potrošača.
            
            
               Članak 2.
            
            
               Ova Odluka stupa na snagu prvog dana nakon njezina donošenja.
            
            
               Članak 3.
            
            
               Ova je Odluka upućena državama članicama.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik